Diari Oficial de la Generalitat Valenciana


Sumari del DOGV 8758, del 10-03-2020 (2020/1934)

Informació pública de l'aprovació de l'informe ambiental i territorial estratègic de la modificació puntual número 1/2019 del PGOU.
-----------------------------------------------------------------------------------------------------------------------------------

### Dades del document

Número de DOGV
:   8758

Data del DOGV
:   10-03-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/1934


Data del document
:   28-02-2020

Organisme emissor
:   Ajuntament de Nules

Tipus de document
:   Anunci

Descriptors 

:   * Nules
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 1/2019 del PGOU. [2020/1934]  
Resolució de l'informe ambiental i territorial estratègic de la modificació puntual 1/2019 del PGOU de Nules.  
Mitjançant aquest anunci es publica la Resolució d'Alcaldia amb número 2020-0207, de data 29 de gener de 2020:  
  
«Antecedents de fet  
Vist que l'arquitecte municipal va emetre informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 1/2019 del PGOU de Nules, signat electrònicament en data 21 de febrer de 2019.  
  
Vist el Decret d'Alcaldia número 2019-0540, de data 1 de març de 2019, pel qual es resol emetre informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 1/2019 del PGOU de Nules, d'acord amb l'informe de l'arquitecte municipal signat electrònicament en data 21 de febrer de 2019.  
Vist que mitjançant Acord plenari de data 29 d'agost de 2019 es va acordar sotmetre a informació pública la modificació puntual 1/2019 del Pla general d'ordenació urbana de Nules.  
Vist que s'han presentat al·legacions en el període d'informació pública, que estan en l'expedient.  
Vist el document de modificació puntual 1/2019 del PGOU de Nules (document redactat per l'arquitecte municipal signat el 02.07.2019), que incorpora, a més, d'altres correccions, com la perspectiva de gènere i la possibilitat de tanatoris sense crematoris.  
Vist el document de modificació puntual 1/2019 del PGOU de Nules (document redactat per l'arquitecte municipal signat el 16.01.2020), que deixa l'ús públic tanatori, previst en l'article 140.1.L tal com està actualment vigent, però que incorpora, a més d'unes altres correccions, la perspectiva de gènere.  
Vist que en data 16 de gener de 2020 s'ha emés un informe ambiental i territorial estratègic de la modificació puntual 1/2019 del PGOU de Nules per l'arquitecte municipal, d'acord amb la literalitat següent:  
  
  
Expedient: 375/2019  
Òrgan promotor: Ajuntament de Nules.  
Òrgan substantiu: Ajuntament de Nules.  
Emplaçament: zona urbana del Pla general d'ordenació urbana.  
Assumpte: informe ambiental i territorial estratègic de la modificació puntual 1/2019 del PGOU de Nules.  
Rafael Brisach Claramonte, com a arquitecte municipal de l'Ajuntament de Nules, informa:  
  
Vista la pretensió d'introduir canvis substancials en la proposta del pla de modificació puntual 1/2019 del PGOU de Nules (document redactat per l'arquitecte municipal signat el 04.02.2019) que ja va ser exposada a informació pública.  
Vist que l'article 57.1.c de la LOTUP, entre altres punts diu:  
«(?) En el cas d'introducció de canvis substancials en la proposta d'un pla o programa que haguera sigut objecte d'un procediment simplificat d'avaluació ambiental i territorial estratègica, per absència d'efectes significatius sobre el medi ambient i el territori, serà necessari requerir de l'òrgan ambiental i territorial un informe que determine si les modificacions que es pretén introduir o si requereixen la tramitació del procediment ordinari d'avaluació ambiental i territorial estratègica, per ser previsible que es produïsquen efectes significatius sobre el medi ambient i el territori.»  
Vista la resolució per mitjà del Decret d'Alcaldia núm. 2019-0540, d'01.03.2019, en la qual es resol emetre informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 1/2019 del PGOU de Nules, per no apreciar-se efectes significatius sobre el medi ambient.  
  
Vist el document de modificació puntual 1/2019 del PGOU de Nules (document redactat per l'arquitecte municipal signat el 02.07.2019), que incorpora a més de diverses correccions, com la perspectiva de gènere, la possibilitat de tanatoris sense crematoris.  
Vist el document de modificació puntual 1/2019 del PGOU de Nules (document redactat per l'arquitecte municipal signat el 16.01.2020), que deixa l'ús públic tanatori, previst en l'article 140.1.L), tal com està actualment vigent, però que incorpora diverses correccions, entre les quals cal destacar la perspectiva de gènere.  
Analitzada la documentació que pretén introduir canvis en la proposta del pla, que si bé s'anuncien substancials, quant a l'informe ambiental i territorial estratègic, tant la documentació redactada el 02.07.2019 com la redactada el 16.01.2020, s'estima que no introdueix canvis que afecten la conclusió donada en l'informe ambiental i territorial estratègic emés mitjançant el Decret d'Alcaldia núm. 2019-0540, d'01.03.2019.  
  
Nules, 16 de gener de 2020.- L'arquitecte municipal: Rafael Brisach Claramonte.»  
  
Fonaments de dret  
La Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, modificada per la Llei 1/2019, de 5 de febrer.  
De conformitat amb els antecedents de fet i fonaments de dret exposats, resolc:  
«Primer. Emetre informe ambiental i territorial estratègic de la modificació puntual 1/2019 del PGOU de Nules, de conformitat amb l'informe de l'arquitecte municipal signat electrònicament en data 16 de gener de 2020, transcrit íntegrament en els antecedents de fet de la present resolució; aquest és complementari a l'informe ambiental i territorial estratègic de la modificació puntual 1/2019 del PGOU de Nules, emés mitjançant el Decret d'Alcaldia número 2019-0540 de data 1 de març de 2019.   
Segon. Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació puntual 1/2019 del PGOU de Nules en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació puntual 1/2019 del PGOU de Nules.  
Tercer. Publicar aquesta resolució de l'informe ambiental i territorial estratègic de la modificació puntual 1/2019 del PGOU de Nules en el Diari Oficial de la Generalitat Valenciana, als efectes previstos en l'article 51.7 de la LOTUP, i en la ubicació següent: www.nules.es /Portal  Transparència/ Transparència/ 7. Urbanisme/ 7.2 Plans i Programes Medi Ambient/ 7.2.6. Document inicial estratègic i Modificació puntual 1/2019 del PGOU de Nules.   
Quart. Notificar als interessats que contra aquesta resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.»  
  
Nules, 25 de febrer de 2020.- L'alcalde: David García Pérez.